Константин Величков
XXVII. Емблема радостна…

chitanka.info

Емблема радостна на борба свята,

дигни се гордо под небесний свод,

о, паметник, изникнал из сърцата

на цял един признателен народ!

Дигни се, светъл като тържеството

на правдата, що прогласяваш ти,

и крепък, смел кат волята, делото

велико към победа, що води!

С примера благородний на дедите,

в един дух свързвай всичките сърца,

в завета святий впити дръж очите

и с вяра жива в бляскава съдба

разгаряй жажда пламенна в гърдите

за нови подвиги и тържества!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.